text: Á ÍtróttaFAGNAÐINUM hjá ÍSF verður stóra arbeiðið, sum fer fram í ítróttafeløgunum og sambondunum, viðurkent við heiðurslønini ÍtróttaFELAGSSKAPURIN 2022.
text: #000002
text: H71 vann trý útav fýra steypum í vaksnamannadeildini í fjør og hevur ment eina rúgvu av spælarum, sum vísa seg væl fram aðrastaðni enn í Føroyum eisini (Mynd: Jens Kr. Vang)
text: #000003
text: Tvey fótbóltsfeløg og eitt hondbóltsfeløg. Ítróttasamband Føroya kunngjørdi í gjárkvøldið, at Víkingur, Royn og H71eru í uppskoti til viðurslønina ÍtróttaFELAGSSKAPURIN 2022, sum verður latin á ÍtróttaFAGNAÐINUM í Norðurlandahúsinum tann 4. februar.
text: #000004
text: Tað hevur verið møguligt at skotið upp eitt vælvirkandi felag ella samband, sum ger eitt gott ítróttaligt og samfelagsligt arbeiði, til hendan stóra heiðurin.Hjá fótbóltsfeløgunum verður serligur dentur lagdur á høga talið av íðkandi limum í feløgunum, at tey hava framgongd, hóast lutfalsliga avmarkað fólkagrundarlag. Hjá Víkingi hevur hetta borið frukt við úrslitum fyri stuttari tíð síðani eisini: Besta mansliðið, sum í stóran mun er mannað við lokalum, og harav fleiri ungum, leikarum, vann steypakappingina í fjør, endaði nummar tvey í Betrideildini og kom víðari í Evropa. Royn er eitt tað minsta fótbóltsfelagið í landinum, men hevur við menningarætlan og miðvísum arbeiði - og millum annað ársins ítróttarfyrimynd 2022 í høvuðsleikluti - fingið økt munandi um talið av limum.H71 hevur gingið undan - ikki bert innan føroyska hondbóltsheimin - men eisini tann føroyska ítróttaheiminum sum heild. Tað er ein sterk eind í Hoyvík, sum fær nógv stór úrslit í Føroyum og í evropeiskum dystum, og eisini einstakir spælarar sum skara framúr á landsliðnum og kappingum uttanfyri landoddarnar; skjótt eisini í allarstørstu hondbóltsdeildini í heiminum.
text: #000005
text: Uppá nøkur ár hava hoyvíkskvinnur vunnið seg upp í oddin í føroyskum hondbólti , og seinastu tvey árini hava tær fleiri ferðir spælt seg víðari í Evropa (Mynd: Sverri Egholm)ÍSF skrivar soleiðis í grundgevingunum fyri hvørjum einstøkum tilnevndum felag:
text: #000006
text: Víkingur hevur seinastu árini veruliga torað at sett sær stór mál – við at satsa uppá egnar leikarar og venjarar, og allir venjarar hjá børnum og ungum eru sjálvboðin, og netupp tað sjálvbodna arbeiðið er nakað, ið eyðkennir Víking.
text: #000007
text: Eisini hevur man í fleiri ár lagd stóran dent á at hava breiddini við, so langt upp sum møguligt. Av tí at fólkagrundarlagið ikki er serliga stórt (2272 fólk), so er tað jú av stórum týdningi, at fráfallið er so lítið sum møguligt, tí tá eitt lið skal mannast til heilan vøll við 11 leikarum (og fleiri á bonkinum), so er brúk fyri øllum.
text: #000008
text: Hetta hevur givið úrslit, tí Víkingur er tað felagið, ið hevur flest leikarar skrásettar í mun til fólkatalið í økinum/kommuni (458 skrásettir leikarar). Heili 20 % av fólkinum eru skrásett sum virknir fótbóltsspælarar.
text: #000009
text: Felagið hevur eisini fingið góð úrslit, og hevur m.a. vunnið kappingina um Løgmanssteypið ímóti KÍ við so at siga bert føroyskum leikarum, har nógv teir flestu eru uppvaksnir í felagnum. Víkingur endaði eisini á 2. plássi í landskappingini.
text: #000010
text: Í Víkingi leggja tey dent á at dyrka ein góðan felagsskap, tí tey bjóða eitt gott og seriøst tilboð til børn, ung og vaksin í nærumhvørvinum, og tí at tað er ein felagsskapur, har tað er pláss fyri øllum.
text: #000011
text: Ítróttafelagið H71 hevur í mong ár – og ikki minst í 2022 – gingið undan sum felag og við greiðum visjónum fyri at menna føroyskan ítrótt og altjóða mál.
text: #000013
text: H71 hevur savnað leikarar, foreldur, sjálvboðin, fólk í Føroyum og uttan úr heimi, sponsorar, kommunur, land og mong, mong onnur um eina menning og um mál fyri føroyskan ítrótt og felagsskap, sum fá høvdu trúð møguligt.
text: #000014
text: H71 lærir frá sær allastaðni, og roynir at fáa onnur feløg í Føroyum at byggja á tað, ið er lært og vunnið i Hoyvík.
text: #000015
text: Úrslitini hava verið framúr, og felagið hevur ælt nógvar leikarar, sum nú spæla hondbólt á hægta stigi í útlandinum.
text: #000016
text: Bóltfelagið Royn: er eitt lítið felag, sum hevur verið í stórari menning seinastu árini, og serliga í 2022 hevur menningin verið eyðsýnd.
text: #000017
text: Fyri fýra árum síðani bleiv ein menningarætlan sett í verk fyri barna– og ungdóms fótbóltin hjá Royn. Orsøkin var, at meginparturin av børnunum í Hvalbiar sókn ikki luttóku í nakrari ítróttargrein í síni frítíð. Vitandi um, at tað er sera umráðandi, at børn eru aktiv í síni frítíð í einum sunnun felagsskapi, fór Royn í holt við at skipa sítt virksemi samsvarandi.
text: #000018
text: Í 2022 gjørdi Royn av at seta tveir høvuðsungdómsvenjarar í starv. Annar av hesum var Brynjar J. Poulsen, ið fekk heiðurin ársins ítróttarfyrimynd 2022, og hetta hevur riggað sera væl, og fleiri eru løgst afturat felagnum.
text: #000019
text: Vøksturin í limatalinum millum børn og ung í 2022 er heili á 34 %, og í dag eru útvið 60% av øllum børnum og ungum í sóknini limir í Royn. Foreldur eru somuleiðis aktiv í felagnum sum sjálvboðin, og er Royn tí ein breiður felagsskapur, har pláss er fyri øllum.At Royn, sum eitt tað minsta felag í landinum, tordu at droyma stórar dreymar og seta teir í verk fyri fýra árum síðani, hevur nú givið ávøkst og er til stóra gleði fyri børn, ungdóm og familjur teirra.
text: #000020
text: Umframt sjálvan heiðurin fær ÍtróttaFELAGSSKAPURIN 2022 eina peningaupphædd á 15.000 krónur. ÍtróttaFAGNAÐURIN verður sendur beinleiðis í sjónvarpinum hjá Kringvarpi Føroya leygarkvøldið 4. februar klokkan 20.Føroya Styrkisamband gjørdist ársins ÍtróttaFELAGSSKAPUR í fjør.
text: #000022
text: Bresta saman um finalupláss í annaðkvøld
text: #000025
text: U15-genturnar skúgvaðu alla mótstøðu av vegnum
text: #000026
text: U21-landsliðið so at siga óbroytt
text: #000027
text: 13 nýggir venjarar fingið prógv
text: #000028